Referat fra styremøte 27. august 2015 på PBL, Bodø

Tilstede:

Stian Holmvik. Randi Sjøvoll, Margit Steinholt, Ulrika Larsson, Espen Waage Skjeflo, Barbara Baumgarten-Austrheim, Ellisiv Svendsen, Trude Hansen og Ellen B. Pedersen.

I tillegg møtte Tove Myrbakk og Lena Stemland fra sekretariatet i NLF og Ellen Juul Andersen fra Legeforeningens sekretariat i Oslo.

Forfall:

Kirsten Toft, Raymond Mortensen og Irina Eide.

Sak 10/15: Godkjenning av innkalling og saksliste

Vedtak:

Ingen merknader til innkalling og saksliste.

Sak 11/15: Orienteringssaker

Ulrika orienterte rundt sak om ny konserntillitsvalgt i Helse Nord. Hun stiller som kandidat. Det er flere kandidater, men hun er eneste fra legeforeningen som stiller. Tillitsvalgtsituasjonen på Nordlandssykehuset er ikke endret. Det er ikke foretakstillitsvalgt for Ylf på plass og ingen vara. Ulrika følger dette opp om hun blir valgt som konserntillitsvalgt, og går ut av vervet som foretakstillitsvalgt for OF. Situasjonen i foretaket er tøff økonomisk, og det blir viktig å ha aktive tillitsvalgte fra legene fremover.

Sak 12/15: Videre utvikling av kursarrangørsystemet

Stian Holmvik og Tove Myrbakk har vært i møte med Office Link om videre utvikling av systemet. Det viser seg at programmeringskodene som er brukt til nå bygger på et annet system, og Office Link vil konvertere dette over til dem og overta kodingen videre. Dette vil utgjøre rundt 100 timer, og Office Link dekker 25 av disse. Resten må dekkes av NLF. For å videreutvikle systemet slik vi ønsker det må dette på plass. Videresalg av systemet til andre foreninger i Dnlf vil gi økte inntekter til NLF.

Vedtak:

Stian Holmvik og sekretariatet får fullmakt fra styret til å avtale videre med Office Link.

Sak 13/15: Regnskap 2014 og budsjett 2016

Revisjonsberetning foreligger. Stian Holmvik og Lena Stemland gikk gjennom regnskapet som viser et bra overskudd. Styret diskuterte rundt budsjett 2016 og finner at pga store usikkerhet rundt grunnkursene fremover innstiller man på at årsmøtet godkjenner en ekstra kontingent for 2016 på 300 kroner pr. medlem. Styret ønsker også en pott til egen disposisjon, og dette legges inn i budsjett før årsmøtet.

Sak 14/15: Årsmøte og debattmøte

Tove Myrbakk orienterte om rammene for debattmøtet. Det har vært to kronikker i Avisa Nordland av Magnus Lind og Anette Fosse, to av innlederne på møtet. Anette Fosse og Kristian Fanghol har vært intervjuet av NRK Nordland i radio.

Sak 15/15: Søknad om støtte fra Frampeik

Vedtak:
Søknaden avslås da dette gjelder konferanse for legekollegaer og ikke studenter. Styret har bevilget tilskudd til studentene i vår.

Sak 16/15: Søknad om tilskudd til Medisinsk-filosofisk forum Nord

Eirik Hugaas Ofstad har på vegne av forumet søkt om tilskudd. Forumet vil bistå entusiaster i nord og sør i fylket med å få i gang møter.

Vedtak:

Forumet legges inn som prosjekt i regnskapet til NLF, og styret bevilger kr. 15.000 pr. år i tre år fremover. Ordningen evalueres i 2017.

Sak 17/15: Hurtigrutekonferansen

NLF har 11 påmeldte pr. nå. Det er aktuelt for nye styremedlemmer å melde seg på.

Sak 18/15: Nytt regionsutvalg

Det må jobbes for å få på plass et nytt regionsutvalg i Nord-Norge.

Vedtak:

Styret i NLF går for å gi sin støtte til Olav Gunnar Ballo som ny leder i utvalget. Fra Nordland foreslår vi, utenom Stian Holmvik, Espen Waage Skjeflo fra LVS og Margit Steinholt fra OF med Klaus Becker som hennes vara.

Sak 19/15: Sak fra Rødøy kommune

Det er kommet inn en sak fra et medlem i Rødøy kommune.

Vedtak:

Leder tar kontakt med medlemmet som bes kontakte jurist i Legeforeningen og støttekollegaordningen. Fylkeslegen kan også muligens bistå i saken.

Tove Myrbakk

Referent

Tove Myrbakk

2015-09-01